**Zöldhulladékgyűjtésről röviden**

Az FBH-NP Nonprofit Kft. tájékoztatása alapján 2021. 11. 30-ig szállítási naponként maximum 2 db zsák *(havonta 2 szállítási nap van),* 2021. 12. 01. napjától szállítási naponként maximum 4 db zsák *(havonta 1 szállítási* *nap van)* helyezhető ki ingyenesen. Amennyiben az alkalmanként ingyenesen kihelyezhető zsák nem elegendő, úgy további „**korlátlan” mennyiségű kék** színű FBH-NP Nonprofit Kft. felirattal ellátott lebomló zsák vásárolható és helyezhető ki.

A **megvásárlandó zsákok** átvételére az Üllési Polgármesteri Hivatal ügyfélszolgálatán minden héten **csütörtökön 8.00-12.00 és 13.00-16.00 óra** között van lehetőség. Az átadás-átvételről - a vevő azonosítót is tartalmazó - jegyzőkönyv készül, melyből az ügyfél 1 példányt kap.

Az átvételhez kérjük minden esetben hozza magával a közszolgáltatási díjról szóló számlát. **Annak az üllési lakcímmel vagy tartózkodási hellyel; közületi ügyfelek esetén pedig üllési székhellyel, telephellyel rendelkező ingatlanhasználónak adható zsák, akinek a nevére szól a hulladékszállítási díjról kiállított és bemutatott számla!** *(amennyiben nem az ingatlanhasználó veszi át a zsákot, úgy a zsák átvételével megbízott személy - az ingatlanhasználó általi 2 tanúval ellátott - a zsák átvételére feljogosító meghatalmazást is feltétlenül hozza magával!)*

**Fontos!** A zsákok átvételekor nem kell fizetni! A zsákokért fizetendő díjat (jelenleg 289 Ft + ÁFA/db) az NHKV Zrt. által kiállított számla ellenében kell utólag teljesíteni.

Dr. Borbás Zsuzsanna

jegyző